Minn L- Imżebbel . . . il- pulċinell ta' Ġeżebel . . . Parti kbira mill- kultura tagħna għandha x' taqsam mas- sħubija u s- sesswalità . Madankollu , ċerta żona mill- ġisem tinżamm kważi dejjem 'l bogħod mill- għajn . Il- ġenitali jintwerew biss , sa ċertu punt , fil- pornografija . Darba f' mitt qamar jiddaħħlu f' kuntest estetiku u kulturali . Hemm lakuna fil- kultura tagħna - post mhux magħruf fil- mappa tar- relazzjonijiet tagħna . Permezz tal- fotografija tiegħi , jiena nipprova nimla dan il- vojt kulturali u nħeġġeġ lin- nies biex jaħsbu dwar l- attitudni tagħhom lejn il- ġisem tagħhom stess u ta' ħaddieħor . L- intenzjoni tiegħi hija li ngħin lin- nies jieħdu gost iħarsu . Ir- ritratti tiegħi jistiednu lil min ikun qiegħed jara sabiex jesperjenza it- tnemmis bħala xi ħaġa kemm pjaċevoli u kemm pożittiva . Wara kollox : kull m' huwa eċitanti jista' jkollu wkoll valur estetiku . Għaldaqstant . . . jiena nistiednek biex tħares u toħlom , jew biex taħseb - waħdek , jew ma' xi ħaddieħor , jew . . . L- ISFOND Il- fotografija tiegħi għandha l- għan li teħodha kontra t- tabujiet sesswali li daħlulna 'l ġewwa . Imma għala issa , minn tant żminijiet , u kontra liem tabujiet , meta fil- midja għandna rapporti donnhom ma jispiċċaw qatt rigward il- pornografija tat- tfal u l- kummerċ tal- bniet u n- nisa ? Għaliex issa , meta l- iċken dettalji ta' attività sesswali jew imġiba personali , bħall- eżempju klassiku ta' l- affari Clinton - Lewinsky , jinħarġu fil- beraħ waqt il- programmi ta' diskussjoni , fl- istampa u f' mezzi tax- xandir oħrajn . . . ? Għaliex issa , meta spiss nisimgħu ilmenti li kollox jgħaddi u li kulħadd jista' jgħix kif irid ? Jekk wieħed jgħarbel sewwa , jidher ċar li l- kunċett ta' " ħelsien sesswali " huwa superfiċjali u mistħajjel . Huwa biss fl- esplorazzjoni ta' l- erotiċiżmu fil- pornografija , fil- prostituzzjoni , fl- ispettakli ta' l- istriptease , fir- reklamar u fil- ġurnali senzazzjonali li hija tassew mingħajr limiti . Anke l- materjal illegali huwa aċċessibbli kważi għalkollox , u hemm kummerċ dejjem jikber fil- pornografija tat- tfal . Il- kummerċjalizzazzjoni tas- sesswalità ma żżommx 'l bogħod lanqas minn kwistjonijiet problematiċi bħall- pornografija tat- tfal , l- AIDS u l- vjolenza . Dawn is- suġġetti jintwerew fil- pubbliku b' ħafna daqq ta' trombi u , minflok ikunu eżaminati b' mod sensibbli , iferrxu sensazzjoni isterika mas- soċjetà kollha kemm hi . Li wieħed jara l- figuri huwa meqjus iżjed importanti mir- rapportar ċar , mid- dibattitu miftuħ u mill- esperjenza senswali ġenwina . Is- sesswalità , bħala l- isbaħ esperjenza interpersonali , hija ddominata l- iżjed mill- flus . Is- sess irħis issibu kullimkien u t- trivjalità tisboq lis- sesswalità . Ir- riżultat huwa li s- sess u l- erotiċiżmu ttebbgħu , u issa ftit li xejn jistgħu jiddaħħlu b' mod mhux preġudikat f' xi kuntest kulturali . Numru kbir ta' artisti jistħu jindirizzaw u jirrappreżentaw l- erotiżmu , għax jibżgħu li jiġu ttimbrati bħala baxxi . Jeżisti wkoll xkiel konkret , bħal ma hija ċ- ċensura fuq it- televixin u fiċ- ċinema , u nervożiżmu fost l- organizzazzjonijiet li jagħtu għotjiet u edituri . Għal dawn ir- raġunijiet , m' huwiex possibbli li ġo film kulturali tinkludi xena erotika mingħajr tabujiet bla ma jaqa' suspett fuqek li qiegħed ixxandar ħwejjeġ mhux xierqa . Xeni permessibbli jispiċċaw jitbiċċru mill- awto - ċensura , minkejja li jistgħu jkunu tajbin għall- film , għax xena waħda espliċita żżejjed ikollha mnejn thedded il- proġett kollu minħabba problemi legali , ċensura , prospetti ta' reklamar internazzjonali fjakki u x' naf jien . . . Hemm suq daqsiex fil- pornografija . Ix- xewqa ta' l- individwu li jikkonsmaha hija wkoll leġittima - u għaliex le ? Madankollu , il- pornografija jkun fiha dejjem l- istess ingredjenti : tbeżlik , ħaxi u rdigħ ta' żbub . Din hija sesswalità ta' iġri u ġerri ; il- kreattività u l- fantażija jitħallew barra mill- istorja . Sa fejn għandha x' taqsam il- kultura , jew x' jista' jissejjaħ b' dan l- isem , wieħed ma jsib kważi xejn . Il- mużewijiet ta' l- arti erotika s- soltu juru biss is- superfiċjali , jew , mill- ġdid , pornografija biss . Trid tkun fula f' qargħa biex issib xogħlijiet artistiċi jew antikitajiet minn kulturi oħrajn li jixhdu li l- erotiċiżmu u s- sesswalità jistgħu jiddaħħlu fl- arti u fil- ħajja ta' kuljum mingħajr mistħija . . . . Ħafna relazzjonijiet spiss ifallu kaġun ta' nuqqas ta' sodisfazzjon sesswali . Il- komunikazzjoni bejn il- koppji dwar il- ħolm u x- xewqat erotiċi tagħhom għad għandha t- tendenza li tkun mill- inqas u miżmuma mill- inibizzjonijiet . Bosta individwi jiskantaw x' jistgħu jaħsbu dwarhom is- sieħeb jew is- sieħba tagħhom li kellhom jesprimu x- xewqat veri tagħhom . Għadd kbir ta' relazzjonijiet huma miżgħudin bil- possessività , mill- għira u min- nuqqas ta' komunikazzjoni jew ta' ftehim . Il- kultura erotika ta' żmienna għandha t- tendenza li tbegħdna minn xulxin u tkaxkarna 'l bogħod mill- esperjenza attwali . Fl- aħħar mill- aħħar taqa' taħt il- madmad tal- klixés . Il- kultura huwa proċess li dejjem jiżviluppa . L- Utopja tiegħi hija dinja fejn l- erotiċiżmu jiżviluppa fil- kultura sakemm ikun diskuss u rikonoxxut b' mod miftuħ daqs l- ikel , il- mużika u l- isport . Hemm ikollok skambju mhux preġudikat ta' l- ideat . Dan iġib lid- daħk antipatiku , liċ- ċajt oxxen u lill- vulgarità mhix mitkellma bejn l- irġiel u n- nisa bla bżonn . It- tnemmis isir pjaċevoli u jinħasel mit- tebgħa tal- korruzzjoni . Ma jibqax iżjed xi ħaġa negattiva , u jsir kwistjoni ta' ħars b' sens ta' tqanqil u interess estetiku . L- esibizzjoniżmu , jiġifieri li turi lilek innifsek , u x- xewqa li jħarsu lejk , titqies bħala xi ħaġa ta' gost u ma tibqax moħbija jew ristretta għal erba' min- nies jew ftit postijiet ( fejn isiru l- istriptease , il- pornografija u l- bqija ) , fejn il- kummerċ u l- ostrċiżmu jgħarrqu l- kultura f' attivtà tal- ħabba gods . [ . . . . ] Ħuġġieġa Oħra minn L- Imżebbel Ħin : Bilhaqq . . . sibt din l- istampa . . . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .